78 
3- Ezek után dr. Szabó József tett még egy rövid 
jelentést a nagy-sápi lösz-ember-maradványokra vonatko¬ 
zólag; az egyes részek véglegesen vannak már tanulmá¬ 
nyozva — összesen mintegy 150 db. csont, — melyek 
összehasonlitó vizsgálatából mintegy 5 külön egyénre 
lehet következtetést vonni. Az előfordulási viszonyoknak 
biztosabb tanulmányozása végett azonban a lelhelyre 
még fognak kirándulások eszközöltetni. 
4. Végre az első titkár a be- és kilépett tagok 
neveit olvasta fel. — Új tagokul beléptek Klein Gyula 
műegyetemi tanár, Némethy Imre földbirtokos, Sramkó 
Mihály aszódi gymn. tanár urak és sz. kir. Esztergom 
városa. — A 11. §. értelmében kilépetteknek tekintendők: 
Gretzmacher Gyula és Schwartz Ottó urak. Meghalt : 
Kubinyi Albert. 
Szakgyülés 1873. évi márcz. hó 26-ikán. 
Tárgyak: i. Böckh János úr a déli Bakony Liasz- 
lerakodásainak taglalásáról szólott Értekezésének rövid 
tartalma a következő: 
„Azon kereten belől, mely a felső triaszi fődolomit 
zöme és ennek Város-Lödtől délnyugatra húzódó ellen¬ 
szárnya által képeztetik, a Liasz lerakodásai több helyt 
mutatkoznak. 
A Gombás csárdától kezdve délnyugati irányban 
Úrkútig több helyt lép fel a Liasz, fiatalabb lerakodások 
által környezte foltokban, de nagyobb, összetartó vonu¬ 
latokban seholsem látható. 
Fellépése annyira szakgatott és elszórt, hogy az 
egyes előjövetelek szigetként bukkanak ki az említett 
vonalon. Ezen körülmény, valamint az is, hogy kőzetei, 
bár különböző szintekbe tartoznak, gyakrabban felette 
hasonlók, igen nehezíti részletesb taglalását. 
Értekező úr kiemeli, miszerint a Bakony Liasz kép¬ 
letének összhangzása az Alpok hasonnevű lerakodásával 
minden tekintetben felette nagy. A Bakony Liaszkőzetei 
petrografiai tekintetben felcserélhetően hasonlítanak az 
alpi Liasz-kőzetekhez, úgy hogy azon nagy összhangzás, 
mely a Bakony és az Alpok lerakodásai közt egyálta¬ 
lában létezik, kifejezést nyer a liaszi képződményekben 
is. Mint az Alpokban úgy Bakonyunkban is nagy nehéz¬ 
ségekkel van összekötve a Liasz lerakodásainak tanul- 
